Benidorm
<s>Benidorm je poznata turistička destinacija i grad od 66.831 stanovnika na istoku Španjolske, koji administrativno podpada pod Autonomnu zajednicu Valenciju i Provinciju Alicante.</s>

<s>Geografske karakteristike 
Benidorm leži duž Sredozemnog mora udaljen 45 kilometara sjeverozapadno od Alicantea.</s><s>Poznat je kao najveći turistički centar Costa Blance i grad nebodera izgrađenih nakon 1960-ih za hotele i apartmane, tako da u srcu sezone može primiti i do 500.000 gostiju.</s>

<s>Historija 
Benidorm je izrastao oko manje kamene utvrde (koja više ne postoji), kao naselje ribara i ratara.</s><s>Status grada dobio 1325. od aragonskog admirala Bernat de Sarrije.</s><s>Zbog čestih napada i pljački pirata tokom 15. i 16. vijeka, gotovo se raselio.</s><s>Radi tog je 1666.kneginja Beatriz Fajardo dala ojačati utvrdu i podigla vodovod.</s><s>Uz to je izdala novu povelju gradskih prava, što je povoljno utjecalo na mnoge kršćane, koji su se umjesto protjeranih Maura naselili u Benidormu.</s><s>Benidorm su za napoleonskih ratova 1812. zauzeli Francuzi, pa su Britanci razorili zamak.</s><s>Prvi hotel La Mayora podignut je 1865., a prvo kupalište Virgen del Sufragio 1870.</s><s>Makadamska cesta Alicante – Valencia izgrađena je 1880. ona je omogućila prvim gostima da posjete Benidorm fijakerom.</s><s>Amblematski kej sa balustradama podignut je 1927.</s><s>Tadašnji gradonačelnik Pedro Zaragoza Orts uspio je 1956. progurati prvi generalni urbanistički plan mjesta, koji je usprkos žestokom protivljenju predvidio gradnju visokih nebodera.</s><s>On je poznat i kao žestoki zagovornik bikinija koji je 1960-ih za mnoge Španjolce, pogotovo pripadnike klera bio potpuno neprihvatljiv.</s><s>Otvorenje alikantskog Aerodroma  El Altet 1967. značajno je utjecalo na povećanje broja turista.</s><s>Autoput A-7 dospio je do grada 1975. on je omogućio masovni dolazak turista iz Evrope; Britanaca, Njemaca, Holandeza, Francuza, Belgijaca, Švicaraca.</s>

<s>Pobratimski gradovi 
  Le Cannet, Francuska
  Manizales, Kolumbija
  Miami, Sjedinjene Američke Države
  Viña del Mar, Čile</s>

<s>Izvori</s>

<s>Vanjske veze</s>

<s>Benidorm City Council 
 
Gradovi u Španiji
Valencijska Zajednica</s>

